S-557/2021

Mál þetta, sem dómtekið var 2. mars sl., er höfðað með ákæru, útgefinni af héraðssaksóknara 28. janúar 2021, á hendur: „S-kvk-þgf L-kvk-þgf H-kvk-þgf, kt. [...], [...], Reykjavík, fyrir sérstaklega hættulega líkamsárás, með því að hafa aðfaranótt laugardagsins 31. ágúst 2019, á skemmtistaðnum B5, Bankastræti 5 í Reykjavík, kastað vínflösku í andlit A, kennitala [...], með þeim afleiðingum að hann hlaut x- laga skurð á enni.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.

Einkaréttarkrafa:

Af hálfu, A, kt. [...], er þess krafist að ákærðu, S-kvk-þgf L-kvk-þgf H-kvk-þgf, kt. [...], verði gert að greiða honum 900.000 kr.- með vöxtum skv. 8. gr. laga nr. 38/2001 frá þeim degi er árásin átti sér stað þann 31. ágúst 2019 og þar til mánuður er liðinn frá því að bótakrafan var birt ákærðu, en með dráttarvöxtum samkvæmt 1. mgr. 6. gr. laga nr. 38/2001 frá þeim degi til greiðsludags. A fer einnig fram á að H-kk-nf H-kk-nf H-kk-nf hdl. verði skipaður réttargæslumaður hans skv. 1. mgr. 42. gr. laga nr. 88/2008 um meðferð sakamála og að réttargæslumanni verið ákveðin hæfileg þóknun úr ríkissjóði sbr. 48. gr. laganna skv. málskostnaðarreikningi sem lagður verður fram við meðferð málsins eða samkvæmt mati dómsins. Krafan er gerð með vísan til 3. mgr. 176. gr. laga nr. 88/2008 um meðferð sakamála. Að auki er þess krafist að tekið sé tillit til virðisaukaskatts við ákvörðun málflutningsþóknunar.“

Ákærða krefst þess að henni verði gerð vægasta refsing er lög leyfa og að dæmd refsing verði skilorðsbundin. Þá viðurkenndi hún bótaskyldu vegna bótakröfu en krafðist þess að fjárhæð hennar yrði lækkuð. Loks gerir verjandi ákærðu kröfu um hæfilega málsvarnarþóknun sér til handa er greiðist úr ríkissjóði.

I

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem hennier gefin að sök oger brot hennar rétt heimfært til refsiákvæða í ákæru.

II

Ákærða er fædd í [...]. Samkvæmt framlögðu sakavottorði, dagsettu 25. janúar 2021, hefur hún ekki verið dæmd til refsingar. Við ákvörðun refsingar ákærðu er litið til þess að brot hennar beindist gegn lífi og heilsu brotaþola sem hlaut varanlegt ör á andlitið vegna árásarinnar og verður því við ákvörðun refsingar, til þyngingar, litið til 1. og 2. töluliðar 1. mgr. 70. gr. almennra hegningarlaga nr. 19/1940. Þá játaði ákærða skýlaust brot sittfyrir dómi og verður því einnig, til refsimildunar, litið til 8. töluliðar 1. mgr. 70. sömu laga. Loks verður litið til þess að um eitt og hálft ár leið frá því atvik málsins gerðust þar til ákæra var gefin út. Verður, þegar horft er til umfangs málsins, að telja að meðferð þess hafi dregist óhæfilega en ákærðu verður ekki um þann drátt kennt. Með hliðsjón af framangreindu og sakarefni málsins þykir refsing ákærðu hæfilega ákveðin fangelsi í sex mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Bótakrefjandi byggir kröfu sína á 26. gr. skaðabótalaga nr. 50/1993. Ákærða hefur verið sakfelld samkvæmt ákæru. Hefur hún þannig með ólögmætri og saknæmri háttsemi sinni valdið brotaþola miska. Ákærða hefur viðurkennt bótaskyldu vegna bótakröfu en krefst þess að fjárhæð hennar verði lækkuð. Fyrir liggur læknisvottorð þar sem afleiðingum árásarinnar er lýst auk ljósmynda af áverkunum skömmu eftir að brotaþoli hlaut þá og fullgrónum. Með vísan til framangreinds og málsatvika og þá sérstaklega til staðsetningar örsins og lögunar þess verða miskabætur ákveðnar að álitum og með hliðsjón af dómvenju og þykja þær hæfilega ákveðnar 4 00.000 krónur auk vaxta og dráttarvaxta eins og nánar greinir í dómsorði. Við upphafstíma dráttarvaxta er litið til þess að ákærðu var fyrst birt bótakrafan með fyrirkalli vegna málsins. Þá greiði ákærða bótakrefjanda 25 0.000 krónur í málskostnað, að teknu tilliti til virðisaukaskatts.

Ákærða greiði málsvarnarþóknun skipaðs verjanda síns, E-kk-ef O-kk-ef S-kk-ef lögmanns, 500.000 krónur að teknu tilliti til vinnu lögmannsins við rannsókn málsins og að meðtöldum virðisaukaskatti, og 178.124 krónur í annan í sakarkostnað.

Af hálfu ákæruvaldsins flutti málið F-kvk-nf B-kvk-nf F-kvk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

D Ó M S O R Ð:

Ákærða, S-kvk-nf L-kvk-nf H-kvk-nf, sæti fangelsi í sex mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði A, kennitala[...], 400.000 krónur auk vaxta samkvæmt 8. gr. laga um vexti og verðtryggingu nr. 38/2001 frá 31. ágúst 2019 til 4. mars 2021, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags, og 250.000 krónur í málskostnað.

Ákærða greiði málsvarnarþóknun skipað verjanda síns, E-kk-ef O-kk-ef S-kk-ef lögmanns, 500.000 krónur að meðtöldum virðisaukaskatti, og 178.124 krónur í annan í sakarkostnað.

S-kvk-nf E-kvk-nf K-kvk-nf(sign)